CELEX: 32010R0239
Language: fi
Date: 2010-03-22 00:00:00
Title: Komission asetus (EU) N:o 239/2010, annettu 22 päivänä maaliskuuta 2010 , eläinten terveysvaatimuksista tuotaessa tiettyjä lintuja yhteisöön sekä lintujen tuontiin liittyvistä karanteenivaatimuksista annetun asetuksen (EY) N:o 318/2007 muuttamisesta (ETA:n kannalta merkityksellinen teksti)

23.3.2010   
            
            
               FI
            
            
               Euroopan unionin virallinen lehti
            
            
               L 75/18
            
         KOMISSION ASETUS (EU) N:o 239/2010,
   annettu 22 päivänä maaliskuuta 2010,
   eläinten terveysvaatimuksista tuotaessa tiettyjä lintuja yhteisöön sekä lintujen tuontiin liittyvistä karanteenivaatimuksista annetun asetuksen (EY) N:o 318/2007 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 10 artiklan 3 kohdan toisen alakohdan ja 10 artiklan 4 kohdan toisen alakohdan,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (2) ja erityisesti sen 18 artiklan 1 kohdan neljännen luetelmakohdan,
   sekä katsoo seuraavaa:
   
               (1)
            
            
               Direktiivissä 91/496/ETY säädetään kolmansista maista tuotavia eläviä eläimiä koskevista karanteenivaatimuksista, mukaan luettuna yleiset edellytykset, jotka unionissa sijaitsevien karanteeniasemien on täytettävä. Kyseisen direktiivin liitteessä B vahvistetaan luettelo näiden asemien hyväksyntää koskevista yleisistä edellytyksistä.
            
         
               (2)
            
            
               Direktiivin 91/496/ETY, sellaisena kuin se on muutettuna tietojen kirjaamiseen ja julkaisemiseen eläinlääkinnän ja kotieläinjalostuksen aloilla sovellettavien menettelyjen yksinkertaistamisesta 15 päivänä heinäkuuta 2008 annetulla neuvoston direktiivillä 2008/73/EY (3), 10 artiklan 4 kohdan b alakohdassa otetaan käyttöön yksinkertaistettu menettely, joka koskee luettelon laatimista ja julkaisemista niistä hyväksytyistä karanteeniasemista, joille elävät eläimet on sijoitettava karanteeniin tai eristykseen, jos unionin lainsäädännössä niin vaaditaan. Kyseistä uutta menettelyä sovelletaan 1 päivästä tammikuuta 2010, ja sen mukaan toimivalta mainitun direktiivin liitteessä B vahvistetut yleiset edellytykset täyttävien hyväksyttyjen karanteeniasemien luettelon laatimiseksi ei enää kuulu komissiolle vaan jäsenvaltioille.
            
         
               (3)
            
            
               Komission asetuksessa (EY) N:o 318/2007 (4) säädetään eläinten terveysvaatimuksista tuotaessa tiettyjä muita kuin siipikarjaan kuuluvia lintuja unioniin. Kyseisen asetuksen 6 artiklan mukaan hyväksyttyjen karanteenitilojen ja -asemien on täytettävä myös sen liitteessä IV asetetut vähimmäisedellytykset. Lisäksi kyseisen asetuksen liitteessä V esitetään luettelo hyväksytyistä karanteenitiloista ja -asemista.
            
         
               (4)
            
            
               Unionin lainsäädännön yksinkertaistamisen vuoksi on tarpeen muuttaa asetuksen (EY) N:o 318/2007 6 artiklaa ja kumota sen liite V, jotta voidaan ottaa huomioon direktiivissä 91/496/ETY, sellaisena kuin se on muutettuna direktiivillä 2008/73/EY, säädetyt karanteenitiloja ja -asemia koskevat uudet hyväksyntä- ja luettelointimenettelyt. Jotkin jäsenvaltiot ovat jo alkaneet laatia luetteloita hyväksytyistä karanteeniasemista direktiivin 91/496/ETY 10 artiklan 4 kohdan b alakohdan säännösten täytäntöön panemiseksi. Sen vuoksi on unionin lainsäädännön selkeyden vuoksi aiheellista, että asetuksen (EY) N:o 318/2007 muutoksia sovelletaan samasta soveltamispäivästä alkaen kuin direktiiviä 91/496/ETY.
            
         
               (5)
            
            
               Sen vuoksi asetusta (EY) N:o 318/2007 olisi muutettava.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 318/2007 seuraavasti:
   
               1)
            
            
               Korvataan 6 artikla seuraavasti:
               ”6 artikla
               Hyväksytyt karanteenitilat ja -asemat
               Hyväksyttyjen karanteenitilojen ja -asemien on täytettävä liitteessä IV vahvistetut vähimmäisedellytykset.
               Jokaisen jäsenvaltion on laadittava ja pidettävä ajan tasalla luettelo hyväksytyistä karanteenitiloista ja -asemista ja niiden hyväksyntänumeroista ja toimitettava luettelo komission, muiden jäsenvaltioiden ja yleisön saataville.”
            
         
               2)
            
            
               Poistetaan liite V.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä maaliskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 268, 24.9.1991, s. 56.
   
      (2)  EYVL L 268, 14.9.1992, s. 54.
   
      (3)  EUVL L 219, 14.8.2008, s. 40.
   
      (4)  EUVL L 84, 24.3.2007, s. 7.